चयन बोर्ड ने पिछले सप्ताह प्रवक्ता व स्नातक शिक्षक यानी टीजीटी-पीजीटी 2016 के आठ विषयों का विज्ञापन इस आधार पर निरस्त कर दिया है, क्योंकि अब ये विषय ही प्रदेश के माध्यमिक कालेजों में नहीं हैं। चयन बोर्ड 2016 की सितंबर माह में होने वाली लिखित परीक्षा को भी स्थगित कर चुका है। वहीं, यूपी बोर्ड के ही राजकीय कालेजों में एलटी ग्रेड शिक्षकों की लिखित परीक्षा यूपी पीएससी कराने जा रहा है। इसमें भी दो ऐसे विषय जीव विज्ञान व संगीत है जिनके पद निरस्त हुए हैं। अभ्यर्थियों का कहना है कि जब तक विषय व पदों की स्पष्ट अर्हता न घोषित हो जाए। इन पदों की परीक्षा स्थगित की जाए। अभ्यर्थी गिरधर मिश्र व अरविंद कुमार तिवारी कहते हैं कि अब जीव विज्ञान के पद पर चयन होने के बाद भी जिला विद्यालय निरीक्षक उन्हें ज्वाइन नहीं कराएंगे, क्योंकि अब वह पद न होने की दुहाई देंगे।